
ut  desint  vires  tamen  est  laudanda  voluntas, 
llac  ego  contentos  auguror  esse  Deos. 

Ovid.  ( 

Epilepsia  est  morbus  chronicus , qui  in  magna  nevrosium 
caterva  illis  adnumeratur  formis,  quae  nevroses  sensu  sine-  • 
itori  appellantur.  Galli  hunc  morbum  vocant  Epilepsie,  Mal 
caduc , Ilaut  mal,  Mal  de  terre,  Mal  de  St  Jean,  Mal  des 
enfans;  An^li  Epilepsy,  The  falling.  Sikness;  Germani » 
Schweres  Gebrechen,  schwere  Noth,  boses  Wesen , bbse 
Staupe,  das  Uibel , Ungliick,  Elend,  der  Jammer.  Ilnnguri: 
Nyavalya-tores , Nehez-nyavalya,  Nehez  Kor.  Si  denomina- 
tionem hujus  morbi  usque  ad  tempora  antiquissima  Platonis 
et  Aristotelis  scrutinio  subjiciamus,  semper  talia  nomina 
observamus,  quae  horrorem,  timorem,  vel  res  divinas  su- 
pranaturales,  astralicas  et  diabolicas  designant.  Sic  Aretaens 
morbum  daemoniacum,  Aldus  Gellius  sonticum,  Plinius, 
Celsus,  Serenus  comitialem  vocabant,  '(Epilepsia  enim  pro 
malo  omine  habebatur,  et  si  durantibus  comitiis  aliquis  illa 
corripiebatur,  haec  statim  suspendebantur).  Galenus  mor- 
bum vocat  sacrum,  majorem ; Plato  et  Hippocrates  morbum 
divinum , Aristoteles  morbum  herculeum , guttam  cadivam 

etc. Synonimia  haec 'exigui  esset  ponderis,  nisi  iade 

adpareat , morbum  hunc  omni  tempore  raro  vel  nunquam 
sanatum  fuisse,  nam  nimbus  sanctus,  demoniacus  aut  hercu- 
leus  mox  disparuisset,  si  medici  illum  pharmacis  naturali- 

ibus  devincere  potuissent. 

Nostris  temporibus  fere  semper  vocatur  Epilepsia  ab 
e7ii7.ap^avo-covt\\no,  ligo,  aliquem  subito  invado.  Morbus 
a hic  omnibus  medicis  optime  notus  vix  uberiorem  et  di- 
di stinctam  descriptionem  poscere  videtur,  sed  ulterior  scrutatio 
> et  empyria  plane  contrarium  docet;  nam  stricta  et  subtilis 
i't  distinctio  symploniatum  essentialium  et  accidentalium  nec 

non  momentorum  aethiologicorum  in  nullo  alio  morbo,  tan- 
tam producit  diversitatem , quoad  prognosim  et  therapiam, 
quam  in  Epilepsia.  — Medicus  saepe  per  multos  annos  fru- 
stra adhibet  suos  connatus  et  nec  alleviationern  morbi  procu- 
rare potest,  dum  repente  autocratia  naturae  per  restitutio- 
nem secretionis  suppressae , per  ulceris  formationem , per 
abscessum,  per  exanthematis  evolutionem  et  tandem  diver- 
sissimis aliis  mutationibus  sanationem  horrendi  hujus  morbi 
causat.  Haec  omnia  nos  admonent  ad  curatiorem  disquisitio- 
nem ut  eadem  via,  qua  natura  ipsa  hoc  perficit,  aegro  desi- 
deratum auxilium  ferre  possimus : Diagnosi  autem  minus  ac- 
curate formata,  aegrum  non  solummodo  frustra  curamus  et 
hac  ratione  tempus  innane  terimus  verum  etiam  therapiam 
perversam  adhibendo  summas  noxias  inducere  possumus. 
Nam  Epilepsia  e Plethora  menstruali  orta  contrariam  exigit 
therapiam  ac  Epilepsia  chlorotica ; dum  in  Epilepsia  Onani- 
starum  praeparata  martis  quam  plurimum  praestant , haec 
in  Epilepsia  abdominali  enthelminthica  morbum  exasperabunt 
,et  dum  in  Epilepsia  a psychicis  morbis  producta  argentum 
praestantissimum  remedium  sistit,  in  Epilepsia  metastatica i 
potius  applicatio  moxae  aut  fonticuli  multo  majoris  effica* 
ciae  est. 

Recte  tamen  in  hoc  morbo  diagnosis  completa  difficilli-- 
me  struenda  est,  quoniam  ex  una  parte  valde  raro  universae* 
relationes  anamnesticae  erui  possunt,  altera  ex  parte  vero' 
longiore  epilepsiae  duratione  sensim  character  paroxysmo-- 
rum  in  omnibus  formis  morbi  unus  idenique  evadit,  qunniami 
porro  criteria  distinctiva  disparent  et  confunduntur  omnesques 
morbi  formae  organismo  et  organo  adfecto  (cerebro)  vesti- 
gia devastationis,  praesentiam  horrendi  istius  morbi  demon- 
strantia, inprimunt.  Non  raro  in  fine  morbi  symptomata  epi- 
lepsiae idiopathicae  illis  sympathicae  ex  integro  analoga 
evadunt,  quia  haec  easdem  cerebri  degenerationes  producere  i 
valent,  quae  in  priori  casu  epilepsiam  cerebralem  generandis 

pares  erant.  — 

Symptomata  essentialia  Epilepsiae  generatim  sunt  se- 
4]uentia : 

Morbus  hic  ut  quaevis  alia  nevrosis  e serie  [)aroxismo- 
rum  constat,  qui  plus  vel  minus  liberis,  breviori  aut  longiori 
tempore  durantibus  intervallis  ab  invincem  sejunguntur.  Sta- 
dia paroxismi  sequentia  notantur:  Sladmm  primum  irrilatio- 
nis  sensatione  quadam  commitatur,  quae  pro  diversitate  mo- 
menti causalis,  aut  pro  ratione  facultatis  perceptionis  nervo- 
rum illorum  a quibus  insultus  progreditur,  sese  jam  qua  ha- 
litus, qua  constrictio  aut  qua  dolor  pungens,  premens,  urens 
(aura  epileptica)  manifestat.  S/adium  secundum  derivationis 
demonstrat  hanc  irritationem  juxta  decursum  alicujus  deter- 
minati nervi  versus  cerebrum  promoveri.  Derivatio  eo  bre- 
viori tempore  durat,  quo  distantia  a cerebro  est  minor  et 
quo  celeriorem  motum  habet  species  irritationis  (e.  g.  forma 
globi , halitus , ignis  et  s.  p.  Stadiufn  ierthim  est  illud  in- 
conscienliae  et  spasmorum  clonicorum.  Abolitio  conscientiae 
est  perfecta  totaque  perceptio  sensualis  deleta  est.  In  spas- 
mis musculorum  voluntariorum’  plus  minus  intensis,  flexorum 
prnepondium  observatur.  (Contractio  pollicis).  Symptomata 
haec  in  Epilepsia  completa  sunt  essentialia,  hisque  facile'  li- 
.cebit  distingvcre  illam  ab  Histeria,  a Tetano  (in  quibus  actio 
extensorum  praevalet)  et  ab  Epilepsia  simulata,  quia  hic 
et  sensationis  defectus  facile  erui  potest.  — Praeter  huc 
usque  adlata  symptomata  essentialia  ad  hoc  staduim  pertinet 
adhuc  spuma  in  cavo  oris  secreta,  dilatatio  pupillae  illius- 
que  Sladmrn  qiiurtum  s.  Griseos  paro a;ismi  cha- 

.racterisat  se  remissione  spasmorum,  reversione  conscientiae, 
respiratione  profunda,  obfuscatione  visus,  temulentia  capi- 
tis, reminiscentia  ante  paroxismum  factorum  deleta,  tremore, 
lassitudine  el  ut  plurimum  sorjno  profundo  longiore  tem- 
pore durante. 

Peculiarem  attentionem  merentur  paroxysmi  incompleti 
et  paroxysmi  morbi  nondum  plenarie  evoluti,  quo  in  casu 
solummodo  stadium  primum  aut  stadium  primum  et  secuii- 

dum  reliquis  absentibus  observare  licet.  Ulteriore  morbi  evo- 
lutione stadia  prima  saepissime  tam  brevi  tempore  durant,  ut 
tam  aegri  quam  medici  attentionem  fugiant.  Ilaec  causa  esse 
videtur , quod  auctores  quidam  gallici  auram  epilepticam  ad 
raritates  conferant  et  quod  nominatim  cel.  Musset  illam  in 
346  epilepticis  solummodo  8 usque  10-ies  observaverit.  — 
Huc  illud  etiam  phaenomenon  pertinet,  quod  temulentia  epi- 
leptica vertigo  epileptica  vocatur:  Aegri  subito  labore  quo- 
dam  occupati,  oculos  immobiles  in  aliquod  objectum  figunt, 
haesitando  aliquas  voces  proferunt,  pallescunt,  lineamenta  fa- 
ciei anxietatem  aut  melancholiam  exprimunt,  aegri  praeterea 
tremore  corripiuntur  aut  summe  anxii  ad  locum  quendam  de- 
sertum currunt,  conscientia  sui  tamen  cito  revertitur.  Insul- 
tus hi  saepius  de  die  revertuntur  et  non  raro  per  annos  du- 
rant , donec  paroxysmus  complectus  evolvatur , vel  vero  ae- 
gri omni  tertia  mense  aut  quarta  septimana  paroxysmo  com- 
pleto corripiuntur. 

Memoratu  digna  est  illa  epilepsiae  manifestatio,  quae 
hucusque  allibi  adhuc  non  descripta  habetur,  quam  a cel.  Dr. 
Semmola  („Sopra  due  mallatie  non  ancora  descritte.“  Napoli 
1834),  qui  illam  Epilepsiam  dromicam  s.  trochaicam  apellaf. 
Observavit  hanc  speciem  epilepsiae  in  individuo  juvenili  26  an- 
norum. Juvenis  hic  ab  anno  aetatis  11-rao  die  noctuque  pe- 
culiari specie  convulsionum  affligebatur,  quas  ejulatio  intensa 
et  conscientiae  subitanea  abolitio  praecedebat.  Aeger  paulo 
post  nimia  celeritate  directe  antrorsurn  currere  et  nec  dex- 
trorsum nec  sinistrorsum  deflectere  incepit;  Impedimenta  mi- 
nora cursum  illius  interrumpere  non  potuerant  et  majora  so- 
lummodo objecta  opposita  illum  impediebant.  Accidit  nonnun- 
quam  quod  e regione  scalae  paroxysmo  afficeretur  et  tunc  in- 
credibili cum  celeritate  hanc  recta  linea  ascendit.  Cursus  hic 
antrorsurn  directus  duravit  (aegro  non  impedito)  per  aliquod 
secunda  et  ultra  spatium  20  pedum  extendebatur.  Aeger  post 
insultum  subito  quietus  stetit,  conscientia  redivit,  facies  ejus 
vivide  rubebat , praegressorum  non  recordabatur  et  solumodo 

asseruit  se  paulo  antea,  sensum  vaporis  calidi  a pedibus  in 
decursu  columnae  vertebralis  ad  cerebrum  ascendentis  perce- 
pisse. Malum  hoc  indeterminatis  intervallis  per  7 annos  quoti- 
die una  vel  pluribus  vicibus  redivit,  postea  autem  formam  su- 
am mutavit.  Aeger  nunc  insultu  ingrediente  concidit  et  dire- 
ctione recta  se  ad  10  usque  12  passus  circa  axem  suam  longi- 
tudinalem rotabat,  conscientia  sui  penitus  abolita  et  sub  conti- 
nua ejulatione.  Aeger  huc  ad  usque  hoc  morbo  affectus  pa- 
roxysmis noctu  plerumque  comparentibus , paucis  tantum  die- 
bus ab  illis  liberatur.  luter  recentiores hunc  morbum 
potius  ad  formas  Choreae  Sii  Vili  quam  Epilepsiae  refert.  — - 
Epilepsiae  decursus  est  chronicus ; — Morbus  raro  post 
aliquot  menses  finitur,  sibique  relictus,  saepe  per  annos  imo 
ut  plurimum  adhibitis  etiait»  omnibus  remediis  per  totam  vi- 
tam durat.  In  frequentiam  et  intensitatem  paroxisraorum  prae- 
cipue omnia  ilia  momenta  influxum  habent,  quae  morbum 
ipsum  excitare  poterant.  Sic  in  Epilepsia  genitali  apud  mu- 
lieres periodus  menstruationis,  apud  viros  quaevis  irritatio 
genitalium  paroxismum  producere  et  exasperare  potest.  In  aliis 
Epilepsiae  speciebus  stimuli  psychici  et  somatici,  anni  tempus, 
praeterea  in  nonnullis  formis , praecipue  in  Epilepsia  gan- 
gliosa  phases  lunae  nori  exiguum  exerunt  influxum.  Ratione 
influxus  caloris  et  frigoris  auctores  non  consentiunt.  Sic  V.  P. 
Frank  asserit  Epilepsiam  in  frigidis  terrae  regionibus  fre- 
quentiorem  esse  ac  in  calidis,  dum  e contra  Slahle  nullibi 
frequentiores  ac  intensiores  Epilepsiae  paroxysmos  ac  in  ca-r 
lidis  regionibus  nominatim  in  Italia  observasse  contendit. 
Exitus  Epilepsiae  generatim  sunt: 

1.  Samias  inlegra  quae  utplurimum  absque  crisi  mani- 
festa sequitur.  Insultus  continuo  rariores  fiunt , et  tandem  pe- 
nitus cessant,  nisu  tamen  in  recidivam  permanente. — 

2.  Sanilas  partialis;  Paroxismi  quidam  cessant,  sed 
lij  fatuitas,  paralysis  et  spasmi  partiales  subsequuntur. 

' I 3.  Transitus  in  alium  morhumxa  Encephalitidem , ty- 

1 phum , tuberculosim  , in  morbos  cordis  e.  m.  a.  Frequentissi- 

mus  transitus  est  in  maniam,  Esqnirol  asserit  inter  330  ej»i- 
lepticus  269  (adeoquo  plus  minus  maniacos  evasisse.  Non 
obstante  tamen  hac  proportione  inter  maniam  et  Epilepsiam, 
saepe  videmus  individua  epileptica  ultra  70  annos  facultates 
suas  mentales  illaesas  retinuisse. 

4.  Exitus  quarius  est  mors ^ quae  ex  vitalitate  nervo- 
rum exhausta,  paralysi  pulmonum  aut  cerebri,  pneumonor- 
liagia,  apoplexia  et,  s.  p.  sequitur.  Anatomica  cadaveris  epi- 
lepticorum disquisitio  mutationes  essentiales  et  accidentales 
exhibet.  Mutationes  essentiales  in  puncto  originis  affectionis, 
itaque  in  peripherico  systhematis  nervosi  fine  inveniuntur , et 
in  mutato  volumine , consistentia  et  colore  nervi  adfecti  si- 
tuantur.  Volumen  nervi  est  majus,  et  quidem  in  nonullis  tan- 
tum locis,  qui  non  raro  formam  gangliorum  prae  se  ferunt 
et  inter  quae  nervus  quasi  constrictus  apparet.  Nervi  in  par- 
te affecta  consistentiam  firmiorem  quasi  tendineam  acquirunt. 
Color  illorum  nonunquam  aequabiliter  pallide  ruber,  non  raro 
et  fiavus  vel  obscure  cinereus  evadit.  Mutationes  hae  nervo- 
rum solummodo  in  nevrilemate  conspiciuntur.  Essentiales  porro 
inveniuntur  mutationes  in  puncto  finali  adfectionis,  ut  accu- 
mulatio seri  in  cavo  cranii  et  inedulae  spinalis,  nonnunquani 
exsudatio  lymphae ; sub  longiori  morbi  duratione  mutationes 
organicae  cerebri  et  medullae  spinalis  oriuntur. 

Reperiuntur  praeterea  in  sectione  cadaveris  characteres 
quidam  anatomico-pathologici , qui  cum  Epilepsia  nexu  cau- 
sali cohaerentes,  causam  ipsam  aut  productum  illius  consti- 
tuunt et  non  in  ipso  nervo  affecto  sed  penes  illum  situanfur 
uti:  Ossificatio,  depositio  certorum  productorum  pathologi- 
corum , exostoses  arthriticae,  in  Epilepsia  gangliosa  concre- 
menta rosalii  formam  exhibentes  in  plexu  nervoso  aortam 
circumdante,  tandem  Enthelmintha. 

Longo  tempore  foliola  cartilaginosa  vel  scutella  ossea 
in  arachnoidea  inventa  tamquam  producta  Epilepsiae  unice  et 
exclusive  promulgabantur ; Esqnirol  tamen  confirmat,  se  enor- 
mes similium  productorum  quantitates  saepe  saepius  in  talibus 

quoque  individuis  observasse,  quae  nunquam  antea  Epilepsia 
laborabant.  Fratres  We/izel  qui  sectionem  20  Epilepticorum 
maxima  sedulitate  susceperunt , concludunt  morbi  hujus  sedem 
in  osse  sphoenoideo , in  glandula  pineali  et  pituitaria  esse, 
dum  asserunt  „os  spboenoideum  peculiariter  attenuatum  inve- 
nitur, praecipue  si  haec  pars  baseos  cranii  cum  consveta  re- 
liquorum cranii  ossium  crassitie  comparetur,  processuum  cli- 
noideorum quoad  situm  et  formam  diversitas  reperitur  quae 
naturalem  ossium  baseos  symetriam  tollit,  mutationemque  quo- 
ad volumen  et  figuram  sellae  turcicae  producit , quod  , ut  in- 
fluxum in  cerebrum  et  glandulam  pituitariam  habeat,  neces- 
se  est.“  Glandula  pinealis  in  variis  casibus  colore  mutata  re- 
perta est,  10  in  in  casibus  erat  coloris  albo  cinerescentis  in 
illiusque  superficie  vesica  bruneo  flavi  co^jris  conspicieba- 
tur, utplurimurn  emollita,  9 in  casibus  multo  minor  et  bis 
multo  major  ac  in  statu  sano  erat.  Maximae  mutationes  ob- 
servantur in  glandula  pituitaria.  Superficies  superior  utpluri- 
mum  inaequalis  et  sulcata,  duobus  in  casibus  exhibuit  stru- 
cturam fibroso-muscularem  uti  ea  in  senibus  observatur,  in 
facie  superiore  defectus  substantiae,  vel  hiatus,  juxta  mar- 
ginem anteriorem  irnpressionas  aderant,  mutationes  coloris, 
tanquam  variae  graduationes  a colore  rubro  ad  nigrum,  albo- 
cinerescentem , flavum , bruneo  flavum  et  ex  integro  album 
observabant,  tribus  in  casibus  ex  toto  emollita  5-ies  solida, 
compacta  et  inconsvetae  duritiei , lymphae  densioris  exsuda- 
tione  notabiliter  aucta,  7-ies  autem  enormis  extensionis  erat. 
Mutationes  quam  maxime  memorabiles  in  parte  interna  glan- 
dulae reperiebantur : 10  in  casibus  ubi  ambo  lobi  conjungun- 
tur, conspicua  erat  materia  flava,  dura,  fragilisl  quae  in 
frusta  dividi  poterat,  et  fere  semper  defectum  substantiae 
causabat.  In  superficie  glandulae  maculae  albae  vel  lympha 
brunescentis  coloris,  solidioris  consistentiae  conspiciebatur, 
locus  anterior  volumine  auctus  substantiam  puriformein  con- 
tinebat; lobi  vel  sine  strato  invicem  concreti,  vel  ab  invi- 
cem separati  et  in  superficie  inflammati  erant. 


12 


Aelhiologia  in  hoc  morbo  est  maximi  momenfi,  quia 
fere  omne  momeutum  causale  aliam  generat  morbi  formam , 
aliamqiie  illius  therapiam.  Ex  mpmentis  internis  primum  lo- 
cum disposilzo  /laeredilaria  occupat.  Experientia  enim  edo- 
cemur multa  individua  talium  familiarum , in  quibus  membra 
epilepsia  laborantia  sunt,  per  tres  vel  quatuor  generationes 
gravi  hoc  morbo  adfecta  fuisse.  Aliud  momentum  praedispo- 
nens  largitur  aetas.  Juxta  Sc/ipenl^i/i  maxima  dispositio  in 

hunc  morbum  et  maxima  ejus  fequentia  locum  habet  inter  an- 

* 

num  aetatis  6.  — 12.;  postea  dispositio  descrescit;  ingruente 
pubertate  denuo  augetur;  Minima  dispositio  est  in  statu  plae- 
nariae  evolutiones,  involutione  autem  iterum  increscit.  Quoad 
^ sexum  in  genere  sexus  sequior  frequentius  hoc  morbo  laborat 
' ac  virilis,  quod!*^  illius  constitutione  teneriori,  irritabilitate 
et  majori  receptivitate  erga  stimulos  externos  bene  explica- 
tur. — Aliud  momentum  causale  in  cranii  conformatione  et 
ex  hac  oriunda  cerebri  formatione  vitiosa  situm  esse  vide- 
tur. Inconsveta  ossium  cranii  crassities  passim  pro  sequela 
insultuum  epilepticorum  habetur,  illiusque  proportio  conge- 
stioni sanguinis  versus  caput , huicque  correspondenti  refluxu 
impedito  (tempore  paroxysmi)  accomodatur.  Sed  actio  fre- 
quentioris  congestionis  sangvinis  ad  ancephalon  recte  eo  se 
ynanifestat  in  ossibus  cranii , quod  pressione  interna  exteriora 
versus  crassities  eorum  decrescat,  de  qua  re  quilibet  in  tali- 
bus individuis  optime  convinci  potest,  qui  congestionibus  ve- 
nosis longiore  tempore  durantibus  aut  vero  extravasatis  labo- 
rant, in  his  loco  adfecto  valde  tenuia  fere  pellucida  evadunt. 
Crassities  ossium  cranii,  apud  tales  epilepticos,  in  quibus 
morbus  congenitus,  haereditate  acquisitus  vel  in  abnormi  con- 
formatione cranii  fupdatur , in  nexum  causalem  directum  po- 
nenda est  cum  Epilepsia;  praeterea  haec  crassities  habet  ma- 
gnam similitudinem  et  analogiam  cum  cranio  Cretinorum  par- 
voque cerebro  preeditorum  et  videtur,  quod  ossa  reliqui  cor- 
poris ap  majora  incrementa  capiant,  quo  majis  evolutio  ce- 
lebri retenta  sit.  Aliud  momentum  causale  conforinationia 


eranii  sifuatiir  in  assymefria  cerebri  et  ossium  cranii  vel  etiam 
in  dislocatione  posteriorum.  — Frequentissima  et  potentis* 
sima  causa  epilepsiam  excitans  est  thnor , terror  et  ira.  Es- 
(ptirol  testatur,  ex  208  Epilepticis  121  ex  terrore  21  ex  ter- 
rore matris  gravidae  19  ex  ita  9 ex  imitatione  4 ex  mastur- 
batione  et  coitu  frequenti  35  ex  aliis  causis  epilepticos  eva* 
sisse.  Ad  genesim  morbi , denique  generatim  species  quae- 
dam contagiosae  infectionis  perlinet,  cum  videamus  non  in- 
frequenter  in  individuis  praedispositis  ex  imitatione  morbi  vel 
vero  ex  horrore  sub  aspectu  epileptici,  aut  ex  conscientia 
solum  in  vicinia  aliquem  hoc  morbo  laborate,  morbum  ip* 
sum  evolvi. 

Juxta  causas  proximas  Epilepsiam  generantes  lllamque 
■ propriis  symptomatibus  chatacterisantes  morbus  hic  optime 
in  sequentes  dispescitur  formas,  quae  iterum  varia  ratione 
subdividi  possunt. 

I.  Epilepsia  congenita , haereditaria  s constitutionalis^ 

, Symptomata  huic  speciei  propria  superius  commemorata  sunt ; 
ad  hanc  epilepsiae  evolusissimae  et  sanationi  quam  maxime 
rebelles  pertinent.  Hac  dispositione  in  morbum  congenita 
praesente,  praecipue  terror,  timor  aut  animi  motus  vehe* 
mentiores  producere  valent.  Post  horum  momentorum  actio* 
nem  non  illico  evolvitur  plenarie  morbus,  sed  praecedunt 
longo  tempore  prodroma:  prius  oritur  congestio  versus  caput, 
temulentia  capitis,  momentanea  conscientiae  abolitio,  extre- 
mitates frigent,  pulsus  fit  parvus  j alvus  et  urina  involunta- 
rie evacuantur.  Post  brevius  aut  longius  intervallum  paro* 
xysmus  ei>ilepticus  plenarie  comparet,  qui  praeter  sympto- 
mata consveta  id  peculiaris  habet  quod  sine  omnibus  prodro- 
mis appareat,  aegri  ad  summum  amaritiem  oris  et  momen- 
taneam congestionis  capitis  sensationem  percipiunt,  cui  mox 
insultus  insequitur , qui  sudore  largo  foetido  terminatur 

n.  Epclepsia  sympathica  Species  hujus  juxta  Schon* 
lein  sunt: 

1.  Epilejtsiu  uhdomimdis  s.  ^augliosa.  Antequam  mor- 
bus plenarie  evolvatur,  aegri  hinc  inde  in  regione  umbilicali, 
plexui  inesaraicu  superiori  aut  inferiori  dolorem  mox  con- 
strigentem , mox  ardentem,  pungentem  percipiunt.  Dolor  hic 
longiori  aut  breviori  tempore  durans  in  sensationem  aurae,  non- 
nunquam  in  eam  flammae  convertitur.  Aura  haec,  quae  in  Epi- 
lepsia gaugliosa  eminentissima  est,  a loco  irritationis  progre- 
ditur, et  vel  tantum  usque  ad  ventriculum  ascendit,  quo  in 
casu  insultus  sub  sensatione  constringente , vomitu  liquidi  al- 
bumini ovi  simili  terminatur ; vel  vero  aestate  praesertim  fer- 
vida accidit,  quod  irritatio  versus  hypochondrium  dextrum 
progrediatur , quo  in  casu  momentanea  phaenomena  icteri 
apparent.  Si  aura  usque  ad  glandulam  pinealem  ascendat, 
aegri  sensuum  obfuscatione  et  temulentia  transitoria  labo- 
rant. Tranistus  a stadio  hocte  primo,  quod  per  septimanas 
menses  et  annos  durare  potest,  ad  stadium  secundum  crebra 
vertigine  se  manifestat,  donec  subito  ipse  paroxysmus  ad- 
pareat,  in  quo  dolore  et  aura  epileptica  supranominata  a re- 
gione umbilicali  fulminis  ad  instar  trans  thoracem  capiti* 
communicatur,  aegrique  conscientia  sui  amissa  concidunt  et 
dirissimis  convulsionibus  vexantur.  Insultus  qui  somno  pro- 
fundo terminatur  et  ex  quo  aeger  absque  reminiscentia  prae- 
teritorum expergefit,  initio  rarius,  serius  vero  de  die  8 — 10 
vicibus  revertuntur  et  ab  injfluxu  lunae  dependent,  ita  ut  sub 
plenilunio  paroxysmi  frequentissimi  sint,  dum]  illi  decrescente 
Inna  rariores  evadunt.  Valet  hoc  praecipue  de  illis  Epilepsiae 
abdominalis  formis , quae  helminthiasi  copulantur.  Causae 
hujus  Epilepsiae  sunt  Imo  aetas,  inter  annum  6'— 12.  2do 
Sexus  masculinus  3-io  Hiems  ubi  insultus  sunt  vehementio- 
res  ac  aestate.  4to  Stimuli  systhema  nervosum  tubi  intestina- 
lis directe  ferientes,  acida  libera,  enthelmintha.  Sto  Stimuli 
indirecte  cutim  ferientes,  supressio  morborum  cutaneorum, 
rarius  chronicorum  quam  exanthematum  acutorum  praecipue 
scarlatinae , quae  in  varia  est  relatione  ex  una  parte  cum 
nervis  abdominalibus  ex  altera  parte  cum  cerebro. 

2.  Epilepsia  uterina  et  quidem  Imo  cum  syniptomati- 
1)U!>  chloroseos  2-do  cum  illis  plethorae.  Ambae  formae  in 
sua  evolutione  duas  referunt  periodos.  Prima  aegrae  con 
stringentem  sensationem  percipiunt,  quae  mox'  in  sensum 
"lobi  ulterius  currentis  mutatur,  celeriter  supra  pectus  ver- 
sus  coilum  ascendit;  nec  hic  sistitur,  sed  cerebrum  attin- 
gendo , obfuscationem  visus  et  vertiginem  producit.  In  Epi- 
lepsia uterina  chlorotica,  tempore  ab  insultibus  libero  facies 
pallet,  nec  ulla  vasorum  irritatio  locum  habet;  in  Epilepsia 
plethorica  e contra  insultibus  symptomata  irritationis  vehd- 
mentioris  vasorum  praecedunt  uti : facies  tumida  rubet,  caput 
calet,  oculi  conjunctiva  sangvine  turget*  Durante  insultu  spuma 
sangvinolenta  ex  ore  fluit  et  aegri  non  raro  extra  insultum 
haemoptoe  corripiuntur.  Ambae  formae  turbis  menstruationis 
nexae  sunt ; in  chloioticis  plane  nulla  molimina  menstruatio- 
jjis  manifestantur  in  plathorica  haec  adsunt.  Morbus  hic  evol_ 
vitur  Imo  actione  animi  motuum,  in  specie  irae  durante 
menstruatione  vel  paulo  aute  illam  occurtentis  2do  Histeria 
3-io  vitiis  organicis  uteri. 

3.  Epilepsia  testicularis.  Prima  hujus  Epilepsiae  peri- 
odo aegri  hinc  inde  praesertim  nocte  in  uno  rarius  in  utro- 
que testiculo  dolore  tensivo  vehementi  adliciunhir,  quo  du- 
rante testiculus  spastice  versus  annuluni  abdominalem  adfrn- 
hitur.  Post  quadrantem  aut  mediam  horam  symptomata  haec 
vel  vomitu  (si  testiculi  degenerati  sint)  vel  vero,  quod  fre- 
quentius locum  habet,  ejaculatione  spermatis  terminantur. 
Periodus  haec  per  menses  imo  per  annos  durat.  Periodo  se- 
cunda genitalia  pariter  irritantur,  insultus  autem  non  termi. 
nantur  vomitu,  sed  encephalon  tentatur,  aegri  conscientiam 
sui  ammittunt,  concidunt,  et  convulsionibus  epilepticis  corri- 
piuntur. Paroxysmus  quivis  ejaculatione  spermatis  terminatur. 
Morbo  ultro  evoluto  symptomata  irritationis  genitalium  dis- 
parent et  insultus  epileptici  subito  comparent.  Haec  Epilep- 
siae forma  praesertim  tempore  pubertatis  [aparet  et  irritatione 
organorum  genitalium  producitur. 


4.  Epileputu  thoracica.  Sedea  hujus  formae  est  praeci- 
pue nervus  pueumo  - gastricus.  Periodo  prima  aegri  vesperi 
sensatione  anxietatis  et  opressionis  pectoris  atticiuntur.  Sen- 
sus hic  constringens  originem  summit  in  processu  ensiformi 
sterni  et  saepe  sub  perceptione  aurae  epiipticae  supra  thora- 
cem extenditur.  Insultus  durat  per  quadrantem  aut  mediam 
horae  et  vel  tussi  spastica  terminatur  vel  ad  caput  usque  ex- 
tenditur scintillationem  ante  oculos  et  temulentiam  provocans. 
Durat  haec  periodus  per  menses  imo  et  per  annos  plures,  pa- 
roxysmis hiemali  tempore  intensioribus  et  frequenti  oribus. 
Periodo  secunda  aegri  e somno  expergetiunt  peculiares  sonos 
animales  clamantes  edunt  atque  convulsionibus  corripiuntur  , 
qui  non  raro  tam  vehementes  sunt  ut  aegrum  e lecto  proji- 
ciant. Mane  aegri  se  valde  debiles  sentiunt.  Initio  in- 
sultus hi  tantum  noctu  comparent ; etsi  serius  etiam  de  die  lo- 
cum habeant,  nocturni  tamen  sunt  fortiores.  Haec  forma  so- 
lummodo viros  in  fiiore  aetatis  constitutos  invadit*  Causa  ejus 
frequentissima  est  scabies  retropulsa,  nequaquam  autem  unica 
(ut.  Aulenrieth  censet);  nam  refrigerium  calente  corpore  ad- 
missum, aeque  hanc  Epilepsiae  formam  provocare  potest. 

5.  Epilepsia  peripherica.  Prima  periodo  in  aliqua  par- 
te peripherica  nevorum  morbosa  sensatio  se  manifestat,  quae 
pro  diversitate  nervi  adfecti  variat.  Si  is  nervus  motorius  sit, 
tunc  dolor  est  pungens,  premens,  constringens,  si  vero  ner- 
vus adfectus  sit  sensifer,  tunc  in  organis  sensuum  externorum 
turbae  enascuntur.  Post  longiorem  aut  breviorem  moram  sen- 
satio haec  mutatur  in  sensationem  aurae  vel  flammae.  Nervo 
musculari  adfecto,  in  musculis  tam  in  loco  irritationis,  quam 
derivationis  motus  involuntarii  sequuntur.  I^tiamsi  hoc  stadio 
irritatio  encephalon  quoque  attingat  transitoria  tantum  temu- 
lentia locum  habet.  Periodo  secunda  irritatio  et  derivatio  ea- 
dem ratione  fit  ut  in  prima,  attamen  nunc  nobilioribus  quo- 
que cerebri  partibus  communicatur,  insultus  completi  sequun- 
tur. Morbus  omnem  vitae  periodum  infestat,  rarius  tamen 
aetate  provectiore  ob  irritabilitatem  debilitatam  comparet. 

Ut  tamen  irritatio  partem  aliquam  periphericam  nervorum  fe- 
riens Epilepsiam  periphericam  producere  valeat,  necesse  est, 
ut  haec  permanens  sit,  sine  omni  respectu,  utrum  per  c©r- 
pora  peregrina  ab  extus  in  organismum  illata  aut  vero  per 
morbosa  producta  in  organismo  e.  g.  exostoses,  concrementa, 
aut  per  metastasin  aliquam  producta  sit.  — 

IIL  Epilepsia  spinulis : Species  haac  sub  duplici  forma 
occurrit.  Forma  prima  laesione  columnae  vertebralis,  inflam- 
matione chronica  membranarum  medullae  spinalis,  commo- 
tione ejus,  violentiis  externis  et  aliis  causis  producitur.  In  in- 
tervallis liberis  extremitates  inferiores  frequenter  evadunt  pa- 
ralyticae et  in  parte  laesa  raro  deest  pressio  dolorifica,  quae 
superiora  inferiora  aut  anteriora  versus  extenditur,  ubi  dolor 
in  collo,  in  scrobiculo  cordis  aut  infra  umbilicum  dirissimus 
et  multo  vehementior  est  ac  in  spina  dorsi  ipsa.  In  hac  forma 
paroxysmi  epileptici  summe  irregulariter  comparent,  sub  au- 
gmento affectionis  localis  frequentiores , sub  ejusdem  decre- 
mento rariores  et  mitiores  sunt.  Spasmi  praepondiuiu  exten- 
sorum supra  flexores  demonstrant.  Secunda  furina,  quae  ori- 
ginem suam  novis  productis  morbosis  in  specu  vertebrarum 
debet  sequente  ratione  se  manifestat:  Aegri  in  aliquo  medul- 
lae spinalis  loco,  dolorem  titillantem  persentiunt,  qui  in  sen- 
sationem aurae  aut  formicationis  mutatur  et  versus  cerebrum 
ascendit.  Mox  insultus  epilepticus  prorumpit , qui  eo  distin- 
gvitur  a reliquis,  quod  convulsiones  sint  tonicae  tetano  simi- 
les (praevalentia  extensorum).  In  cadavere  in  pia  matre  me- 
dullae spinalis  peculiaria  corpora  lamellosa,  folium  papaveris 
aut  grossum  argenteum  crassa,  mobilia , elastica  reperiuntur, 
quae  in  cadavere  recenti  consistendae  sunt  vitreae,  uon  trans- 
parentia,  siccata  cornu  ad  instar  semitransparentia  evadunt. 
IV.  Epilepsia  cerebralis  s.  cephalicai  idiopathica.  Ma- 
i gis  symptoma  aliorum  morborum,  quam  morbum  proprium 
e constituit.  Distingvitur  Epilepsia  idiopathica  1-mo  in  illam 
m quae  e consensuali  oritur  et  2-do  in  talem,  in  qna  convul- 

fsiones  sequelae  sunt  functionis  cerebralis  alienatae  per  miita- 

tlonem  materialem  in  cerebro  aut  ejus  integumentis.  Prima- 
riae haec  f^pilepsiae  formae  idiopathicae,  eo  se  distingvunt 
a reliquis,  quod  illis  semper  praecedat  causa  cerebrum  adli- 
ciens,  quae  pro  parte  adhuc  demonstrari  potest,  quod  insul- 
tus sine  signis  prodromorum  aegrum  invadant,  porro  quod 
praeter  insultus  epilepticos  adhuc  alia  symptomatum  series  tur- 
batam encephali  functionem  manifestans  adpareat,  tandem 
quod  post  insultus,  temulentia  capitis  et  signa  omnis  generis 
turbatae  vitae  cerebri  remaneant.  Morbi*  illi  varii  insultibus 
epilepticis  comitati  sunt:  exitus  et  sequelae  laesionum  mecha- 
nicarum cerebri  et  ejus  integumentorum  , tuberculosis  cere- 
bri, processus  morbosi  ossa  cranii  metastatice  ferientia  et 
mutationibus  materialibus  connexi;  e.  g.  syphilis  non  raro  in 
tabula  vitrea  ossium  cranii  exostoses,  nodos  et  carcinomata 
ffenerans,  arthritis  etc.  Irritatio  in  his  casibus  secundaria, 
ab  aliis  processibus  morbosis  expendet  et  nonnisi  fortuita  estj 
nam  hi  morbi  non  in  omnibus  individuis  Epilipsiam  provocant. 

Vix  morbus  alius  existit  ad  quem  debellandum' tam  ma- 
*gna  medicamentorum  copia  adhibita  est  et  nunc  adhibetur  j 
ac  Epilepsia.  In  therapia  hujus  morbi  adornanda  methodus 
contra  causam  fors  adhuc  persistentem  tam  varia  est , quam 
momenta  externa  morbum  excitantia.  Irritatione  mechanica 
locum  habente  haec  suferri  debet,  et  quidem  saepe  ope  in- 
strumentorum chirurgicorum.  Metastasi  praesente  morbus  eva-- 
nidus  omni  ratione  restitui  aut  vero  huic  aequi  valens  produci  i 
debet.  Si  momentum  causale  consistit  in  menstruatione  su-- 
pressa  haec  restituenda,  enthelmintha  Epilepsiam  producentiai 
evacuanda  sunt.  Ceterum  indicatione  contra  causam  feliciter: 
absoluta,  tamen  adhuc  Epilepsia  ultro  permanere  potest,  dum 
nempe  irritatio  se  a causa  excitante  liberavit  et  pro  se  exi- 
stit Hoc  tamen  a priori  non  semper  determinari  potest,  qua- 
re realisatio  indicationis  morbi  inomisse  necessaria  est. 

Indicatio  in  singulorum  paroxismorum  tractatione  se- 
quentia exposcit  ut;  1-rao  Paroxymi  quo  fieri  potest  praepe- 
diantur 2-do  Ut  paroxysmus  si  hic  tamen  compareret  abbre- 


vietur  3-io  Ut  crises  praesertim  si  hae  somaticae  sint,  diri- 
gantur, 4-to  Ut  aegri  durante  paroxismo  ab  omni  laesione 
l)ericuIosa  debite  arceantur.  Quod  insultum  praepediendum 
attinet,  remedia  realisationi  hujus  finis  correspondentia  val- 
de variant.  Si  aditus  pateat  ad  nervum  derivantem  atque  inter 
punctum  originis  et  cerebrum  sufticiens  concedatur  spatium  , 
tunc  in  nonnullis  casibus  ligatura,  strictura  partis  affectae, 
aut  vero  pressione  nervi , insultus  ingruens  adhuc^  praepediri 
potest,  quo  in  casu  aegri  non  raro  tantam  tensionem  et  in- 
quietudinem persentiunt  ut  vinculis  solutis  paroxysmum  potius 
libere  patiantur.  Praestat  inter  locum  irritationis  et  cerebrum 
applicare  fonticulum  aut  setaceuni.  Vel  vero  tentatur  ad  mor- 
bosam irritationem  delendam,  itaque  praepediendum  insultum 
excitatto  commotionis  cujusdam  artificialis:  Hoc  non  raro  in 
formis  Epilepsiae  ex  abdomine  originem  ducentibus,  optimo 
ciihi  successu  emeticis  et  purgantibus  in  effectum  deducitur. 
Quisquis  perspiciat  [applicationem  horum  remediorum  in  casu 
praesenti  nequaquam  arbitrariam  esse.  Dependet  eorum  indi- 
fio  a forma  morbi,  ab  individualitate  aegri  et  a symptomati- 
bus stadii  prodromorum.  Praeter  remedia  haec  paroxysmum 
positive  praepedientia  negativa  quoque  dantur.  Talia  sunt  g.c- 
neratim  omnium  stimulorum  evitatio,  praesertim  illorum,  qui 
testante  experientia  paroxysmum  excitare  solent.  In  hujus 
sequelam  aeger  omnia  vitare  debet,  quae  systema  vasorum  et 
nervosum  excidant  e.  g.  potus  spirituosos,  coffeam  etc.  prae- 
terea animi  motus  vehemetiores.  Praepriniis  autem  aeger  e 
societate  aliorum  epilepticorum  removeri  debet,  testante  enim 
experientia  epileptici  sub  aspectu  aliorum  insultu  correptorum, 
ipsi  in  paroxysmum  incidunt.  Ex  hac  causa  in  alicjuo  instituto 
multi  Epileptici  scopo  medendi  nequaquam  sunt  simul  servandi. 
Ad  remedia  illa  negative  contra  insultum  agentia  pertinet  et- 
iam venaesectio.  In  nonnullis  formis  Epilepsiae  actio  ejus 
omnino  salutaris  est , non  tantum  eo  quod  insultum  imj)ediat, 
sed  et  eo  quod  durante  insultu  varias  turbas  et  influxus  noxios 
removeat , praecipue  in  subjectis  plethoricis , ubi  dispositio 

adest  in  congestiones  ad  encephalon  et  ubi  sanguinis  evacua- 
tio supressa  momenlimi  causale  constituit.  Aliis  vero  in  casi- 
bus, nominatiin  infantibus  venaescetio  tamquam  prophylacti- 
cum  summe  nociva  est. 

I 

Quod  abbreviationem  paroxysmorum  attinet,  de  hac  se- 
quentia sunt  notanda  : Convulsiones  in  Kpilepsia  semper  sunt 
criticae,  hinc  turbatio  criseos  et  tentamen  hanc  supprime- 
re fere  semper  habet  malam  sequelam,  nisi  et  in  alte- 
ram partem  attentio  dirigatur.  Omnes  illae  manipulationes, 
quae  tam  frequenter  adhibentur  ad  extremitates  aegri  in  quiete 
tenendas,  pollicem  contractum  aperiendum  praeterea  stimuli 
sensuales  fortiores  nocivae  sunt.  Hoc  experientia  quoque  com- 
probatur, nam  etsi,  quod  tamen  raro  Iit,  finis  optatus  sequa- 
tur, aegri  tamen  post  paroxysmum  fiunt  multo  debiliores; 
intervalla  non  sunt  penitus  libera , et  stimuli  ilii  fortissimi 
saepe  novum  morbum  cerebri  producunt.  Medici  officium  igi- 
tur est  paroxysmo  jam  incipiente  hujus  evolutionem  plena- 
riam placide  exspectare  et  illo  durante  aegrum  ab  omnibus 
noxiis  tueri.  IVoxae  hae  sunt  sequentes  1 -rno  Amorsio  aut  lae- 
sio lingvae , hoc  optime  applicatione  lamellae  aereae  inter 
dentes  impeditur.  2-do  Laesio  per  lapsum  in  terram  momento 
incipientium  convulsionum.  Ad  hanc  evitandam  aeger  semper 
ad  cubile  stragulo  obtectum  transferatur,  lectus  non  sit  altus 
ne  aeger,  nocte  subito  insultu  correptus,  si  fors  e lecto  ex- 
cideret, se  nimium  laedere  possit,  tandem  ne  ipse  lapsus  in 
angulum  aut  mucronem  periculum  inducat,  cubilia  aegrorum 
omniaque  supellectilia  absque  marginibus  et  prominentiis  acutis 
instructa  esse  debent,  fornax  cancello  ligneo  munitus  sit.  3-io 
Congestio  sangvinis  ad  caput  et  in  ejus  sequelam  apoplexia.  Ad 
hoc  periculum  praecavendum  in  individuis  plethoricis,  insul- 
tui ut  supra  diximus  non  raro  venaesectio  praemitti  debet. 
Si  tamen  eo  non  obstante  durante  paroxysmo  cogestiones 
permanent,  aut  vero  si  sangvinis  evacuatio  neglecta  fuerit 
sub  ipso  paroxysmo  venaesectio  fieri  debet.  Omnes  praeterea 
stimuli  sensus  irritantes  arcendi  sunt , aeger  in  aere  libero 

frigidiusculo  situ  magis  sedente  collcari  illiusque  capiti  fonieu- 
ta  frigida  applicari  debent.  Quod  directionem  crisium  atiinet, 
de  hac  notandum : somnum  profundum  aegri  nullatenus  tur- 
bandum, aut  quod  adhuc  deterius  opio  provocandum  esse. 
Etenim  nonnunquam  hoc  remedium  non  sat  cito  agit,  alias 
autem  aperte  nocet , utpote  congestionem  ad  caput  augendo. 
Optimum  remedium  somniferum  est  cubile  obsurum  tempera- 
turae frigidioris.  Somnus  tamquam  criticum  naturae  molimen 
non  est  turbandus,  etiamsi  per  24  horas  et' diutius  duret,  ca- 
vendum tamen  est  ne  cum  sopore  aut  coma,  (prodromis 
Apoplexiae")  confundatur.  Ubi  crises  per  sudorem  largum  aut 
per  evacuationem  alvi  vel  urinae  locum  habent,  hae  insuli- 
cientes  acetate  mnoniae,  salibus  mediis,  vel  digitali  purpurea 
adjuvari  debent,  nam  a completa  illarum  absolutione  inter- 
vallum omnibus  symptomatibus  liberum  dependet. 

In  therapia  contra  morbum  in  sua  totalitate  adornanda 
prima  exoritur  quaestio : utrum  morbum  vel  radicaliter  (quod 
semper  prima  intentio  esse  debet)  aut  vero  solum  palliative 
sanare  intendimus.  Sub  longiori  tempore  durante  curatione 
et  observatione  hujus  morbi , omnibus  curandi  methodis  in- 
cassum tentatis  in  fine  de  possibilitate  morbum  radicaliter 
sanare  saepe  desperamus:  Caeterum  cavendum  est  omnem 
statim  felicis  successus  spem  amittere,  nisi  talia  adsint  sym- 
ptomata de  quibus  experientia  constat,  illis  praesentibus  mor- 
bum absolute  incurabilem  esse.  Nunquam  ante  plures  annos 
et  postquam  omnes  methodi  sanandi  tentatae  sunt  cura  morbi 
I intermittenda  est. 

Quod  curam  radicalem  attinet,  contra  hanc  innumera 
remedia  praeponebantur.  Remedia  haeC  quae  passim  pro  ar- 
canis habebantur,  quamvis  diversissima  sint,  tamen  aliquo 
modo  in  certos  redigi  possunt  ordines,  qua  ratione  methodi 
singulae  curationis  epilepsiae  quasi  constabilitantur.  Methodi 
I ' singulae  sunt  sequentes : 

1 1.  Methodus  indirecte  agens.  Haec  in  eo  posita  est: 

^ ut  irritatio  in  nervis  eodem  modo  et  tempore  destruatur. 

quo  haec  evolvebal  ur,  liacquo  ratione  ejus  accumulatio  iiupe^ 
(liatur,  quoniam' haec , si  certum  aliquod  Maximrm  altJn- 
y^it,  paroxysmo  uno  se  exonerat.  Hac  igitur  methodo  stimuli 
irritationis  non  destruuntur  sed  potius  impediuntur,  dum  sfi- 
muli  hi  eodem  tenore  consummuntur,  quo  evolvebantur.  Hoc 
Iit  per  praeparata  metallica.  E metallis  antiquioribus  fere  nec 
unicum  existit,  quod  non  contra  epilepsiam  jam  adhibitum 
fuerit.  Metalla  recentiora  relate  ad  virtutem  suam  antiepi- 
lepticam  parum  adhuc  liota  sunt  sic  e.  g.  Rhodium,  Iridium 
Osmium,  Palladium  et  Plat.ina,quae  fors  hanc  virtutem  non 
in  exiguo  gradu  possident.  In  Epilepsia  sananda  autem  non 
metalla  minoris  consistentiae , sed  potius  illa  maximae  con- 
sistentiae,  bono  cum  effectu  adhibentur.  Sic  cuprum  prae- 
cipue amm  o niac  ale , initio  ^3  dein  '/4  serius 

V2  grani  pars,  sensim  adscender^^do  ad  2.  gr.  de  die  adhi- 
bentur, donec  gastralgia,  vomituritio  etc.  adpareant;  ar- 
gentum et  quidem  nitri  cum  a ’/|6  gr.  parte  usque  ad 
Vv  — V2  gr.  datur  pro  nycthcmero,  sed  remedio  hoc  caute 
utendum  est  nam  facile  gastritidem  producit.  Ferrum  prae- 
sertim illius  limatura  a gr.  12  — 18  pro  nycthemero  prae- 
scribitur. Metalla  e contra  pzotica,  arsenicum,  plumbum  hy- 
drargyrum  Zincum  quae  in  aliis  nervosibus  tam  eximios  prae- 
stant effectus  contra  Epilepsiam  nullam  virtutem  habere  vi- 
dentur. Metallis  analoge  agunt  acida  mineralia  praesertim 
fortiora  (alkalia  omni  virtute  destituuntur).  E prioribus  prin- 
cipatum tenet  acidum  phosphoricum  et  acidum  Halleri,  fors 
alia  etiam  acida  minus  nota  uti  Molybdaicurn.  Acida  vegeta- 
bilia uti  acidum  aeeticum , tartaricuni  etc.  exiguam  habent 
virtutem. 

2.  Methodus  aniagonistica.  Haec  in  eo  posita  est : ut 
vis  vitalis  systhematis  vasorum  vel  in  universo  corpore,  vel 
in  loco  irritationis  epilepticae  exaltetur  et  hac  ratione,  vi- 
gente antagonismo  inter  vasa  et  nervos,  vita  posteriorum  de- 
primatur et  destruatur.  Scopus  hic  innumeris  remediis  in  ef- 
fectum deducitur,  quae  nomine  specificorum  veniunt.  Perti- 
nent huc  varia  remedia  vegetabilia,  oleum  aetherum  con- 
tinentia, nominatirn:  Valeriana  sylvestris,  cortex  et  folia 
aurantiorum,  iris  florentina,  praeterea  v'aria  vegetabilia  nau- 
seam producentia,  sic  radix  poeoriiae  cum  viscoquercino  (pul- 
vis Marchionis)  porro,  radix  arthemisiae,  sedum  acre,  ra- 
dix pyrethri , oleum  animale  Dippelis  et  oleum  Chaberti,' 
camphora’  assa  foetida;  tandem  et  phosphorus  praecipue  iii 
connubio  cum  naphta  etc.  Omnia  haec  remedia  eo  inter  se  con- 
i^oniunt , quod  tam  universim , quam  topice  (nauseosa  e.  gt 

in  membrana  mucosa  tnbi  infestinalis)  in  systhemate  vaso- 
rum irritationem  producant.  Methodus  haec  antagonistica  in 
sua  applicatione  magnam  exposcit  cautelam  et  solum  in  Epi- 
lepsiae formis  a nervis  abdominalibus  provenientibus  indivi- 
duisque torpidis,  cachecticis  adhibetur.  In  illis  e contra  for- 
mis , quae  supressione  circuli  nexae  sunt , in  individuis  ple- 
thoricis  methodus  haec  tion  applicabilis  imo  periculosa  est; 
itaque  pro  universali  haberi  non  potest,  sed  sub  certis  solum 
circumstantiis  applicationem  sui  adnntlit. 

Magnam  excitavit  recentiori  tempore  sensationem  apud 
medicos  pulvis  Indigo  genuinusj  quem  Georgius  Sldhly  pri- 
mus contra  Epilepsiam  commendavit,  et  praeeunte  illo  alii 
quoque  medici  (jallorum  et  Germanorum  felici  cum  successu 
adhibuerunt.  Actio  illius  est  Irritans  et  alterans  in  systhema 
gangliosum  et  organa  digestionis,  se  et  excretiones  incitans 
illisq.  simul  colorem  coeruleum  largiens,  majore  dosi  pro- 
pinatum nauseam  et  vomituritionem  cum  sapore  metallico 
in  lingva,  imo  non  raro  vomitum  magna  aeris  evolutione 
conjunctum,  saepius  vero  largas,  laxas  nigrococruleas  alvi 
evacuationes  colica  connexas,  uti  et  minores  spasticas  affectio- 
nes producit.  Oosis  illius  est  pro  adultis  drach.  semis  usque 
una,  sexies  vel  octies  de  die  prdpinata;  pro  ininfante 
— Vz  r*’’  adbibetur.  — His  remediis  adnume- 

ratur  adhuc  Chinium  nonnullis  in  casibus  proficuum. 

3.  Methodus  directe  agens.  Hac  methodo  cerebrum  he- 
betare et  insensile  reddere  intendimus,  ut  hac  ratione  minus 
aptum  reddatur  ad  susceptionem  irritationis  epilepticae.  Fit 
hoc  duplici  ratione;  a Rensediis  directe  in  cerebrum  agentibus 
nempe  narcoticis;  Opium,  belladonna,  acidum  hydrocyani- 
cum  tantopere  in  Epilepsia  laudatum,  raro  aliquid  jucundi  prae- 
stiterunt, opium  in  nonnullis  saltem  formis  indicatum  est,  b) 
Conamine  cerebuum  sanutii  pro  momento  substituere  cerebro 
morboso  per  magnetismum  animalem.  Strictae  observationes 
virtutem  hujus  remedii  non  approbant.  In  ipsa  quoque  Epile- 
psia abdominali,  in  qua  tamen  juxta  theoriam  magetismus 
quam  plurimum  praestare  deberet,  ab  ejus  applicatione  hucus-- 
que  adhuc  nulla  licuit  fausta  colligere  resultata.  » 

4.  Mothodus  commutans.  Methodus  haec  in  eo  situatur, 
ut  in  loco  irritatio  excitetur,  major  quam  illa  ex  quo  morbus 

' originem  duxit.  Pertinet  huc  actio  terroris  vehemenfioris,  sub- 
itanea perfusio  cum  aqua  frigida,  dejectus  improvisus  aegri 
e loco  altiori  et  multa  alia  periculosa  quae  hodierno  tempore 
raro  adhibentur.  Methodi  hae  singulares  non  raro  in  praxi 
conjunguntur. 

V h e s e s. 

1.  Prognosis  in  Epilepsia  est  semper  sunome  dubia. 

2.  Lunae  in  Epilepsiam  efficacitas  negari  non  potest. 

3.  Yis  naturae  medicatrix,  medicos  minime  reddit  superfluos. 

4.  Caput  in  infantibus,  pectus  in  juvenibus,  abdomen  in  viris, 

conjunctim  in  senibus  respicienda.  — 

5.  Opii  usus  cautus  sit  in  prima  infantia. 

6.  Medicus  sit  et  Chirurgus. 

7.  Insitio  Ophalmiae  aegypticae,  ad  sanandos  aliquos  morbos 

organicos  oculi  proposita , nulla  ratione  imraitanda.  — 

84  Scripta  medica  popularia  nimirum  multiplicata  non  tantum 
medicorum  et  medicinae  dignitati  obsunt,  sed  e Publico 
noxia  sunt;  ideo  lege  aut  penitus  interdicenda  aut  sal* 
tem  multum  restringenda  forent. 

9.  Phthisis  pulmonalis  est  morbus  universalis. 


